yakhyo/uz-wiki huggingface dataset:
Pierre-Emile Højbjerg

Per-Emil Kordt Xoybjerg (Per Emil Kordt Xoybjerg;) – daniyalik futbolchi, Angliyaning "Tottenham Hotspur FC" klubi va Daniya milliy futbol terma jamoasi yarim himoyachisi. UEFA Yevro 2020 yarim finalchisi.

Klub karyerasi 
"Kopengagen" yoshlar akademiyasidan kelib, u 2011-yilda „Brøndby“ga qoʻshilgan va oradan bir yil oʻtib "FC Bayern Munich" ga koʻchib oʻtgan. Uning oʻyindagi namunasi – Zinedine Zidane.

2013-yilning mart oyida u „Bavariya“ning "Bayer 04 Leverkusen" ga qarshi oʻyinida zaxirada maydonga tushgan, bu oʻyin jamoaning 2012/13-yilgi Bundesligadagi yil davomida magʻlubiyatga uchragan yagona oʻyini boʻlgan. 17 yoshu 251 kunligida, 2013-yilning 13-aprelida u Germaniyaning oliy ligasida (va umuman, oliy ligada) oʻzining professional debyutini „Nyurnberg“ga qarshi oʻyinda Xherdan Shaqirining oʻrniga maydonga tushirgan, bu esa 4:0 hisobida Bavariya ning gʻalabasi bilan yakunlangan. Oʻsha paytda u Bundesligada Myunxenda oʻynagan eng yosh futbolchiga aylangan.

2015-yilning 8-yanvarida Xoybyerg „Bavariya“ bilan shartnomasini uzaytirgan va "FC Augsburg" ga olti oyga ijaraga berilgan.

2015-yilning 28-avgustida Xoybyerg "FC Schalke 04" ga bir mavsumga sotib olish huquqisiz ijaraga berilgan.

Xoybjerg Daniyaning 17 yoshgacha boʻlgan oʻyinchisi deb topilgan.

2016-yilning iyulida Xoybjerg Angliyaning "Sautgempton FK" klubi bilan 5 yillik shartnoma imzolagan.

2020-yilning 11-avgustida Xoybjerg "Tottenham Hotspur FC" ga oʻtib, 5 yillik shartnoma imzolagan. 2020/21-yilgi mavsumda u chempionatning barcha 38 uchrashuvini almashtirmasdan oʻtkazgan.

Yutuqlari

Jamoa 

 „Bavariya“

 Bundesliga chempioni (2): 2012/13, 2013/14
 Germaniya kubogi sohibi (2): 2012/13, 2013/14
 UEFA Superkubogi gʻolibi: 2013-yil
 FIFA Klublar oʻrtasidagi jahon chempionati gʻolibi: 2013-yil
 Jami: 7 ta kubok

Shaxsiy 

 Daniyada yilning eng yaxshi futbolchisi : 2022
 DBU’s Talentpris 2011: Daniyaning 17 yoshgacha boʻlgan oʻyinchisi
 UEFA Yevro 2020 ramziy terma jamoasiga kirdi.

Manbalar

Havolalar 

 Tottenxem Hotspur rasmiy veb-saytida oʻyinchi profili
Tottenham Hotspur F.C. futbolchilari
Southampton F.C. futbolchilari
FC Schalke 04 futbolchilari
FC Bayern Munich II futbolchilari
FC Bayern Munich futbolchilari
Daniyalik erkak futbolchilar
Kopengagenda tugʻilganlar
Yashayotgan insonlar
1995-yilda tugʻilganlar
5-avgustda tugʻilganlar
Ligue 1 legionerlari
Erkak futbolchilar
Mert Müldür

Mert Muldur (1999-yil 3-aprelda tug'ilgan) - Superliganing Fenerbahche klubida o'ng qanot himoyachisi yoki markaziy himoyachi sifatida o'ynaydigan professional futbolchi. Avstriyada tug'ilgan, Turkiya terma jamoasi vakili. Ko'p qirrali futbolchi, u bir nechta pozitsiyalarda o'ynashga qodir.

Manbalar 

Italiyadagi chet ellik erkak futbolchilar
UEFA Yevro 2024 oʻyinchilari
UEFA Yevro 2020 oʻyinchilari
Fenerbahçe S.K. futbolchilari
Turkiya Super Ligasi futbolchilari
Serie A futbolchilari
Erkak futbol himoyachilari
Avstriyalik erkak futbolchilari
Turkiyalik erkak futbolchilari
Yashayotgan insonlar
1999-yilda tugʻilganlar
Alifbo boʻyicha sportchilar
Semih Kiliçsoy

Semih Kilichsoy (2005-yil 15-avgustda tugʻilgan) — turkiyalik professional futbolchi, Superliganing “Beshiktosh” klubi va Turkiya terma jamoasida hujumchi sifatida oʻynaydi.

Manbalar 

UEFA Yevro 2024 oʻyinchilari
Turkiya Super Ligasi futbolchilari
Futboldagi erkak hujumchilar
Turkiyalik erkak futbolchilari
Yashayotgan insonlar
2005-yilda tugʻilganlar
Abdülkerim Bardakcı

Abdülkerim Bardakchi (1994-yil 7-sentyabrda tugʻilgan) — turkiyalik professional futbolchi, Superliganing “Galatasaroy” klubi va Turkiya terma jamoasida markaziy himoyachi yoki chap qanot himoyachisi sifatida oʻynaydi.

Manbalar 

Galatasaray S.K. futbolchilari
TFF Birinchi Liga futbolchilari
Turkiya Super Ligasi futbolchilari
UEFA Yevro 2024 oʻyinchilari
Futboldagi erkak qanot himoyachilari
Erkaklar futbol markaziy himoyachilari
Turkiyalik erkak futbolchilari
Yashayotgan insonlar
1994-yilda tugʻilganlar
Mahmudobod (Mozandaron)

Mahmudobod () Eronning Mahmud Mozandaron ustoni Mahmudobod shahristoni Markaziy tumandagi shahar boʻlib, ham shahriston, ham tuman markazi vazifasini bajaradi[4]. Kaspiy dengizi boʻyida.

Bir vaqtlar Omul shahristonining bir qismi boʻlgan va uning porti boʻlib xizmat qilgan Mahmudobodning qishi salqin va nam hamda iqlimi nam subtropik. Shahar tarixi 1889-yilda, Nosiriddinshoh Qojar (1831–1896) davrida Hoj Muhammad Hasanxon shaharni rivojlantirish ishlarini boshlaganiga borib taqaladi.

Aholisi 
2006-yilgi aholini milliy roʻyxatga olish vaqtida shahar aholisi 7 513 xonadonda yashovchi 27 561 kishini tashkil qilgan. 2011-yilgi aholini roʻyxatga olishda 9 572 ta xonadondan iborat 31 771 kishi bor edi. 2016-yilgi aholini roʻyxatga olish vaqtida 10 399 ta xonadonga boʻlingan 31 844 kishi istiqomat qilgan.

Yana qarang

Eslatmalar

Manbalar 

Mozandaron ustoni shaharlari

Mahmudobod shahristoni aholi punktlari

Eronning qirgʻoqboʻyi aholi punktlari

Kaspiy dengizi aholi punktlari
Band4Band

Band4Band – britaniyalik reper Central Cee va amerikalik reper Lil Baby tomonidan aytilgan qoʻshiq. 2024-yil 24-mayda CC4L va Columbia Records studiyalari bilan hamkorlikda chiqarilgan.

Tarixi 
Dastlab qoʻshiqning bir qismi 2023-yil oxiriga yaqin namoyish qilingan va Central Ceening solo treki sifatida taqdim etilishi kutilgan. Ammo 2024-yil mart oyida reperning Instagram ijtimoiy tarmogʻida qoʻshiq Central Cee va Lil Baby birgalikda aytgani tasdilandi.

Chartlar

Manbalar 

2024-yil qoʻshiqlari
Lil Baby qoʻshiqlari
Central Cee qoʻshiqlari
2024-yil singllari
Dilorom Jabborovaga nisbatan jinoyat ishi

Dilorom Jabborovaga nisbatan jinoyat ishi – ijtimoiy tarmoqlarda oʻzini defektolog, duduqlanib gapiradigan bolalarni davolovchi mutaxassis sifatida tanitib faoliyat yuritib kelayotgan Dilorom Jabborova ustidan ochilgan jinoiy ish.

Tergov 
Logoped Dilorom Jabborova 2023-yil dekabr oyida Jizzax shahrida oʻtkazilgan seminar davomida bir bolani qo‘rqitish, tahqirlash bilan davolamoqchi boʻlayotgani aks etgan video internetda keng tarqaldi. Bu video odamlarning eʼtirozlariga sabab boʻldi. Ushbu holat boʻyicha xorijlik mutaxassis, Rossiyadagi nutq markazlari tarmogʻi rahbari, 40 yildan buyon shu sohada faoliyat yuritib kelayotgan Natalya Shutova bunday kishilarni „shamanlar“ deya atadi. Shuningdek, O‘zbekistonda defektologiya sohasining yetakchilaridan biri boʻlmish Ubayda Fayziyeva ham Biz Rossiyadan qolishmaydigan darajada tajribaga egamiz, logopedlarimiz juda katta yutuqlarga erishayapti. Bolalarni bunday yoʻl bilan davolash usuli esa fanda mavjud emas, bu kabi usullar bolani battar nogiron qilib qoʻyishi mumkin deya fikr bildirgan.

Defektolog Dilorom Jabborova orada bir muddat oʻz faoliyatini toʻxtatgan boʻlsada, koʻp oʻtmay yana davom ettirdi. Bolalar ombudsmaning xabar berishicha, Jizzax viloyatidan soʻng respublikaning boshqa viloyatlari hamda qoʻshni davlatlarda ham treninglar rejalashtirayotgan edi. Vaziyatni Bolalar ombudsmani nazoratga olib, Dilorom Jabborovaning faoliyatini oʻrganish maqsadida defektolog va logopedlardan iborat ishchi guruh tuzdi. Ishchi guruh tomonidan defektolog faoliyati mutlaqo ilmiy asoslanmagan, murakkab duduqlanish muammosiga tor va ibtidoiy yondashuvda ekani, duduqlanishni bartaraf etishda qoʻllayotgan ruhiy va jismoniy zoʻravonlik usulari bolalarning sogʻligʻi va tarbiyasiga jiddiy zarar keltirishi hamda pedagogika qoidalariga butunlay zid ekanligi aniqlandi. Ushbu xulosaga binoan, odamlarni aldash va ishonchini suiisteʼmol qilishda ayblanib, firibgarlik boʻyicha jinoiy ish ochildi.

Sud ishi 
2024-yilning 27-fevral kuni jinoyat ishlari boʻyicha Yunusobod Ichki ishlar organlari faoliyatini muvofiqlashtirish boshqarmasi tergov boʻlimi tomonidan jinoyat ishi yuzasidan dastlabki tergov harakatlari olib borildi. Dilorom Jabborovga nisbatan
 Jinoyat-protsessual kodeksining 168-moddasi 1-qismi (firibgarlik) bilan jinoyat ishi qoʻzgʻatildi. Surishtiruv ishlari davomida Dilorom Jabborovaning bolalar duduqlanishi muammosiga oid har qanday faoliyat bilan shugʻullanishni toʻxtatilish kerakligi haqida ogoohlantirildi.

Manbalar 

Jinoyatchilik
2024-yil fevral oyida sodir boʻlgan voqealar
Juhor ad-Dik

Juhor ad-Dik () Gʻazo gubernatorligining Gʻazo shahri janubida, Markaziy Gʻazo sektorida joylashgan dehqonlar qishlogʻi. Falastin Markaziy Statistika Byurosi (PCBS) maʼlumotlariga koʻra, 2017-yilda qishloqda 4586 nafar aholi istiqomat qilgan. Bu hudud Isroil-Hamas urushidan soʻng Isroil tomonidan nazorat qilinadi. 2024-yil may oyida Washington Post gazetasi Netzarim koridorini qurish uchun qishloq vayron qilingani haqida xabar berdi.

Tarixi

2009-yilgi Isroil bosqinchiligi 
2009-yilda Isroilning Gʻazo sektoriga bosqini chogʻida Isroil qoʻshinlari va Falastin askarlari Juxor ad-Dikda tez-tez toʻqnash kelishgan, mojaro tugagunga qadar qishloqning 100 dan ortiq uylari Isroil kuchlari tomonidan buldozer bilan vayron qilingan.

2014-yilgi Isroil bosqinchiligi 
Qishloq 2014-yilgi Gʻazo urushi paytida juda katta aziyat chekadi. Oʻsha vaqtda isroil kuchlari koʻplab binolarni vayronaga aylantiradi. 2015-yilning yanvarida, The New Arab gazetasiga koʻra, urushdan keyin qishloqda „birorta ham uy qolmagan“. Isroilning „Breaking the Silence“ nodavlat tashkiloti Isroil harbiy kuchlarining zirhli korpusidagi katta serjanti bilan anonim intervyusini chop etadi, u oʻz boʻlinmasi IDF Caterpillar D9 buldozerlari yordamida qishloqdagi uylar va daraxtlarni qanday vayron qilganini aytib berdi.

2014–2023 
Gʻazo sektorining shimolidagi eng katta chiqindixona Gʻazo chegara devoridan taxminan 500 metr uzoqlikda, Juhor ad-Dik hududida joylashgan. 2023-yil sentabr oyidagi kuchli issiqlik bu yerda bir necha kun davom etgan yongʻinning boshlanishiga sabab boʻldi. 2023-yilgi Isroil-Xamas urushi davrida Gʻazo shahri koʻchalarida chiqindilar toʻplana boshladi, chunki shahar axlatchilari Isroilning kuchli bombardimonlari tufayli ularni Juhor ad-Dikdagi chiqindixonaga olib oʻta olmadilar.

2023-yilgi Isroil bosqinchiligi 
2023-yilning 28-oktabr kuni Isroil mudofaa kuchlari qoʻshinlari Juhor ad-Dik hududidagi al- Bureyj qochqinlar lagerining sharqidagi Gʻazo sektoriga reydini amalga oshirdi. Isroilning Gʻazo sektoriga bostirib kirishi chogʻida Juhor ad-Dik yaqinidagi isroilning piyoda askarlari va zirhli texnikalari tez-tez Hamasning Izz ad-Din al-Qassam brigasi tomonidan pistirmalar, minomyot hujumlari va tankga qarshi hujumlari nishoniga aylangan.

Demografiyasi 
1997-yilda PCBS tomonidan roʻyxatga olingan Falastinlik qochqinlar aholining 72,3 foizini tashkil etgan, bu oʻsha paytda 2275 kishiga teng edi.

Manbalar 

Koordinatalar Vikimaʼlumotlarda
Gʻazo sektoridagi shaharlar
Gʻazo sektori
Falastin Markaziy Statistika Byurosi

Falastin Markaziy Statistika Byurosi (PCBS ; ) Falastin Davlatining rasmiy statistika markazi hisoblanadi. Uning asosiy vazifasi milliy va xalqaro miqyosda ishonchli statistik maʼlumotlarni taqdim etishdan iborat. Ilmiy muassasalar va universitetlardan tashqari davlat, nodavlat va xususiy sektorlariga xizmat koʻrsatadigan davlat muassasalaridan biri. U mustaqil statistika byurosi sifatida tashkil etilgan. PCBS har yili Falastinning Statistik yilnomasini va Quddus Statistik Yilnomasini nashr etadi.

Agentlikning bosh ofisi Ramallah shahridagi Eyn Munjed kvartalida joylashgan.

Faoliyati 
Chakana narxlar indeksi kabi umumiy statistikadan tashqari, PCBS maxsus loyihalarni ham amalga oshiradi. U 1997-yilda Falastin aholisini ilk marotaba roʻyxatga olishni amalga oshiradi, garchi Isroil hukumati milliy roʻyxatga olish guruhiga Sharqiy Quddusdagi aholini oʻrganishga toʻsqinlik qilgan boʻlsa ham. 2007-yilda ikkinchi aholini roʻyxatga olish oʻtkaziladi. 2007-yilgi aholini roʻyxatga olish jarayonida Sharqiy Quddusdagi aholinining bir qisminigina roʻyxatga olish oʻtkaziladi. Sababi jarayonga Isroil hukumati jiddiy toʻsqinlik qiladi.

Ofislari 
PCBSning asosiy ofisi Ramallahning Balu’a hududida joylashgan. 2001-yil oktyabr oyida binoga Isroil mudofaa kuchlari tomonidan reyd uyushtiriladi. Askarlar qattiq disklarni musodara qilishadi va bir qancha ofislarni vayronaga aylantiradi. 2002-yil mart va aprel oylarida uning Ramallah shahar markazidagi Dala ishlari boʻlimiga toʻrt marta reyd oʻtkaziladi va harbiylar kvartiralarda tintuv oʻtkazadi.

Prezidentlari 

 Hasan Abu-Libdeh (1993-2005)
 Luay Shabeyneh (2005-2010)
 Ola Awad (2011-hozir)

Manbalar

Havolalar 

 Falastin Markaziy statistika byurosi 
 Falastin Markaziy statistika byurosi  ()
 Falastinning statistik yilnomasi 2013, dekabr 2013. (Dosiy hajmi: 14,1 MB) 

Falastin Davlati
Falastin
Midden-Drenthe

Niderlandiya
Shaharlar
Midden-Drenthe Niderlandiyaning shimoli-sharqidagi shaharlardan biri hisoblanadi. Bu shahar 1998-yilda sobiq Beilen, Smilde va Vesterbork shaharchalarining birlashmasida tashkil etilgan.
1998-2000-yillar oʻrtasida shaharcha nomi Middenveld deb atalgan.

Manbalar
Milliy sotsialistik nemis ishchilar partiyasi

Milliy sotsialistik nemis ishchilar partiyasi (qisqacha NSDAP, nemischa Nationalsozialistische Deutsche Arbeiterpartei – NSDAP) – Germaniyada 1920—1945 yillarda mavjud boʻlgan fashistik siyosiy partiya, natsizm mafkurasining siyosiy tashuvchisi; 1921-1945 yillarda – Adolf Gitler boshchiligida; 1933 yil yanvardan – hukmron partiya, 1933 yil iyuldan 1945 yil maygacha – fashistlar Germaniyasidagi yagona qonuniy partiya.

1945-yilda Germaniya Ikkinchi jahon urushida magʻlubiyatga uchragach, Gitlerga qarshi koalitsiyadagi ittifoqchilar tomonidan tuzilgan Ishgʻolni nazorat qilish kengashi tarqatib yuborildi. Nyurnberg sudlarida partiya rahbariyati jinoiy deb eʼlon qilindi va milliy sotsializm mafkurasi „urushning asosiy sabablaridan biri“ deb tan olindi.

Siyosiy partiyalar
Siyosat
Germaniya
Venlo

Venlo Germaniyaning janubi-sharqiy chegarasiga yaqin joylashgan Gollandiya janubi -sharqidagi shahar hisoblanadi.U Limburg viloyatida joylashgan. Venlo shaharchasi 2019-yil yanvar oyiga qadar 101.578 nafar aholisi bilan qayd qilingan.

Tarix 
Venlo shahrida Rim va keltlar tangalari topilgan; bu Maastrigni Xanten bilan bogʻlaydigan Rim yoʻlida Sablonlar deb nomlangan joy boʻlganligi taxmin qilingan, ammo Sablonlarning joylashuvi haqida mavjud boʻlgan kam maʼlumot bu fikrga zid boʻlib, uni qoʻllab-quvvatlovchi hech qanday dalil yoʻq. Gʻarb qirgʻogʻida joylashgan Blerikni Blariacum deb atagan.9-asrdagi hujjatlar Venloni savdo posti sifatida eslatib oʻtgan; u Meuse-Rhin viloyatidagi eng muhimlaridan biriga aylanib, 1343-yilda shahar huquqlari olgan va 1375 yilda Hanse Ittifoqi aʼzosi boʻlgan.1839-1866 yillarda Venlo butunlay oʻz hududi bilan oʻrab olingan, Germaniya Konfederatsiyasi tarkibiga kirmagan.

Manbalar
Ilyosiy masjidi

Ilyosiy masjidi – Pokistonning Abbotobod tumanida joylashgan masjid.

Tarixi 
Masjid 1932-yilda qurilgan.

Bahouddin Zakariya universiteti professorlari tomonidan olib borilgan tadqiqotga koʻra, bu masjid 1932-yilda togʻdan oqib chiquvchi ariq tepasida qurilgan. Tadqiqot hujjatiga koʻra, bu Abbotobod shahridagi eng qadimgi va eng katta masjiddir. Masjid maʼmuriyati maʼlumotlariga koʻra, bu yerda 10 mingga yaqin namozxonlar sigʻadi.

Manbalar 

XX asr masjidlari
Xayber Paxtunxvadagi masjidlar
Abbotobod tumani
Fabijan Krslovic

Fabijan Krslovic (1995-yil 23-iyunda tugʻilgan) Milliy basketbol Ligasi Tasmaniya JakJumpers jamoasi sharafini himoya qilgan. Avstraliyalik professional basketbolchi. U basketbolga oid ilk saboqlarni Montana universitetida olgan.

Ilk faoliyati 
Oʻrta maktabda boʻlganida, Krslovic Sent-Aloysius kollejining asosiy o'yinchisi boʻlgan. Bu kollejda u kichik va katta yoshdagilar oʻrtasida MVP sovrinini qoʻlga kiritgan.

Krslovich Montana Grizzlies basketbol jamoasiga 2014-yilda Montana universitetida oʻqiyotganda vaqtida qoʻshilgan. Birinchi kursda oʻqishiga qaramasdan u jamoaning oʻyniga oʻzgartirish kiritaolgan. Oʻzining birinchi mavsumida u toʻpni olib qoʻyish boʻyicha jamoada ikkinchi boʻlgan. Birinchi mavsumidayoq Krslovic Big Sky konferensiyasida 19-oʻrinni egallagan. Shuningdek, u jamoaning barcha 33 oʻyinida maydonga tushgan shulardan 26 tasida asosiy tarkibda boʻlgan.

Kollejdagi faoliyatining qolgan qismida Krslovich muntazam ravishda statistik reytinglarda faqat oʻsishga erishgan. Shuningdek, u kollejda oʻqigan vaqtlarida jamoa oʻynagan barcha 132 oʻyinda oʻynagan va jami 116 marta asosiy tarkibda maydonga tushgan. U, shuningdek, kollejdagi soʻnggi yillarida ketma-ket uch yil davomida Big Sky Akademik Butun Konferensiya jamoasi tarkibidan joy olgan.

Professional faoliyati

Cairns Taipans (2018—2021) 
Kollejdagi faoliyatidan soʻng Krslovic Avstraliyaga qaytib kelgan va Keyrns basketbol dasturiga qoʻshilgan. U dastlab Kvinslend Basketbol Ligasi (QBL) ning Cairns Marlins jamoasiga qoʻshilgan. Jamoa bilan bir mavsum oʻynagandan soʻng, Krslovic Marlinsning shoʻba klubiga , Milliy Basketbol Ligasining (NBL) Keyns Taipans jamoasiga 2018—2019-yilgi mavsumda oʻynash uchun kelib qoʻshilgan.

Krslovic oʻsha NBL mavsumida beshta oʻyin oʻtkazgan va Marlin jamoasi bilan yana bir mavsumga shartnoma imzolagan. 2019-yil 13-iyun kuni Krslovic Cairns Taipans jamoasi bilan bir yillik shartnoma imzolagan. Taipans jamoasida 28 ta oʻyinda maydonga tushgan. U 27 daqiqada 83 ta toʻpni olib qoʻyish, 72 ta golli uzatma, 9 ta bloklari bilan, 16 ochkoni qoʻlga kiritgan.

2020-yil 7-iyulda taypanliklar Krslovicning shartnomasi boʻyicha klub variantini qabul qilishdi va uni NBL 2020—2021-yilgi mavsumida klubda saqlab qolishgan.

Tasmania JackJumpers (2021-yildan hozirgi kungacha) 
2021-yil 14-iyulda Krslovic Tasmania JakJumpers jamoasi bilan ikki yillik shartnoma imzolagan.

2023-yilning 14-martida Krslovic JakJumpers bilan yana ikki yillik shartnoma imzolagan.

Terma jamoadagi faoliyati 
2012-yilda Krslovic FIBA U17 Jahon chempionatida kumush medalni qoʻlga kiritgan. Avstraliyaning 17 yoshgacha boʻlgan basketbol jamoasida oʻynagan. Keyingi yili u 19 yoshgacha boʻlganlar jamoasida Avstraliya sharafini himoya qilgan, ammo Pragadagi jahon chempionatida ishtirok eta olmagan.

Manbalar

Tashqi havolalar 

 Cairns Taipans profili
 FIBA.com Profil
 Montana Grizzlies bio
Yashayotgan insonlar
1995-yilda tugʻilganlar
Oxund Panju Bobo masjidi

Oxund Panju Bobo masjidi – Pokistonning Noshera shtatida Akbarpura shahridagi masjid. Svati qabilasining boshligʻi boʻlgan mashhur avliyo Hazrati Oxund Abduvahob Panju Bobo sharafiga nomlangan.

Tarixi 
Masjid taxminan 405 yil avval Boburiylar imperatori Akbar hukmronligi davrida qurilgan.

Bino 
Qurilganidan beri taxminan toʻrt fut choʻkkan bu bino har yili bir santimetrga tushib bormoqda. Shunga qaramay, masjidda namozlar oʻqilaveradi. Mahalliy rivoyatlar masjid taqdirini Qiyomat kuniga bogʻlab, uning tashkil etilishini Akbar tashrifi paytida aynan shu nomdagi Soʻfi avliyosi tomonidan chiqarilgan moʻjizaviy buloq bilan izohlashadi.

Manbalar 

Koordinatalar Vikimaʼlumotlarda
Xayber Paxtunxvadagi masjidlar
Abu Numay II

Muhammad Abu Numay II ibn Barakot ibn Muhammad (;  – ) – 1512–1566-yillarda Makka sharifi. Dastlab otasi (1512–1525), keyinroq oʻgʻillari (1540–1566) bilan birga Makkaga hukmronlik qilgan.

Muhammad Abu Numay hijriy 911-yil Zulhijja oyining 9-kuniga oʻtar kechasi Makkada tugʻilgan (). Sharif Barakot II ning oʻgʻli. Onasi Madina amiri Humaydon ibn Shomon al-Husayniyning qizi Sharifa Gʻabya boʻlgan.

Abu Numay olti yoshida Misr sultoni Qansuh al-Gʻavriy tomonidan otasi bilan birga hamkor hukmdor etib tayinlangan. 1517-yilda Usmonlilar davlati Misrni bosib olgandan soʻng, Barakot suverenitetdagi oʻzgarishlarni tezda tan oldi. U Abu Numayning qoʻliga sovgʻa-salomlarni tutqazib, Qohiraga sulton Salim I ning huzuriga yubordi. Salim II esa Barakot va Abu Numayni Hijoz hukmdorlari lavozimlariga tasdiqladi. Otasining vafotidan keyin 1525-yilda Abu Numay Hijozning yakka hokimligini oʻz zimmasiga oldi. Keyinchalik hijriy 947-yilda (milodiy 1540) sulton Sulaymon I dan toʻngʻich oʻgʻli Ahmadni, soʻngra Ahmadning vafotidan keyin hijriy 961-yilda (milodiy 1554) keyingi oʻgʻli Hasanning oʻziga hamkor hukmdor etib tayinlanishini soʻradi.

Hijriy 974-yilda (milodiy 1566-1567) Abu Numay sharif Hasanning hokimiyat tepasiga kelishi uchun taxtdan oʻz xohishiga koʻra voz kechdi. Nafaqaga chiqqanidan soʻng oʻz vaqtini ibodat va diniy ilmlarga bagʻishladi. Oʻgʻliga hokimiyat boshqaruvida maslahatlar berib turdi. Hijriy 992-yilning Muharram oyi 9-sanasida () Makka janubidagi Vodi al-Abarda vafot etdi. Al-Masjid al-Haromda uning janoza namozi oʻqilib, Jannat ul-Muallaga dafn etilgan, qabri ustiga qubba qurilgan.

Izohlar

Manbalar

Adabiyotlar 

 
 
 
 
 
 
 

Makka shariflari
1584-yilda vafot etganlar
1506-yilda tugʻilganlar
Balša Sekulić

Balsha Sekulich (1998-yil 10-iyunda tugʻilgan) – chernogoriyalik professional futbolchi, „Metallurg Bekobod“ klubi hujumchisi.

Klub faoliyati 
2022-yil 18-iyun kuni Sekulich K liga 1 jamoasi Gangvon FC jamoasi bilan shartnoma imzolagan. 2024-yil 23-iyulda Toshkent viloyatining Oʻzbekiston Superligasidagi ishtirokchi jamoasi „Metallurg Bekobod“ klubi bilan shartnoma imzolagan.

Faoliyat statistikasi

Manbalar

Havolalar 

 Balša Sekulić – K League stats at kleague.com (in Korean)

1998-yilda tugʻilganlar
Yashayotgan insonlar
Chernogoriyalik erkak futbolchilari
Futboldagi erkak hujumchilar
FK Cetinje futbolchilari
FK Budućnost Podgorica futbolchilari
OFK Titograd futbolchilari
FK Podgorica futbolchilari
FK Iskra Danilovgrad futbolchilari
Metallurg Bekobod klubi futbolchilari
Gangwon FC futbolchilari
K liga 1 futbolchilari
Oʻzbekiston Superligasi
Janubiy Koreyadagi chet ellik erkak futbolchilari
Oʻzbekistondagi chet ellik erkak futbolchilar
Anvar Gʻaniyev

Anvar Gʻaniyev (1966-yil 19-yanvar, Toshkent viloyati, OʻzSSR) — oʻzbek aktyori va xonandasi, Oʻzbekistonda xizmat koʻrsatgan artist (2001).

Hayoti 
Anvar Gʻaniyev 1966-yil 19-yanvarda Toshkent viloyati Chirchiq shahrida ziyoli oilada tavallud topgan. U oʻrta maktabda oʻqiyotgan vaqtidan boshlab musiqa maktabiga boradi va u yerda akkordeon cholgʻusini ijro etishni oʻrganadi. Oʻrta maktabni bitirib, Toshkent madaniyat institutiga (hozirgi Oʻzbekiston davlat sanʼat va madaniyat instituti) oʻqishga kiradi.

Xonandalik faoliyati 
Anvar Gʻaniyev Oʻzbekiston telekanalida efirga uzatilgan „Koʻngil koʻchalari“ filmida „Koʻnglim“ nomli qoʻshigʻini ijro etadi va shu orqali mashhurlikka erishadi. Uning ijodida 300 ortiq qoʻshiqlar kuylagan boʻlib, ular orasida „O‘zim hofiz sevgan yorim to‘yida“, „Oh sevaman“, „Malikam“, „Armon“, „Ko‘nglima“, „Sog‘indim“ va „Jayron“ kabi qoʻshiqlari mashhur. U 2017-yilda  “Xalqlar do‘stligi” san’at saroyida “Kutganim” nomli konsert bergan.

Aktyorlik faoliyati 
Anvar Gʻaniyev bir qancha oʻzbek seriallarida suratga tushgan. Jumladan, Sanʼat Qayumovning „Nikoh uzugi“, Zebo Navroʻzovaning „Doʻstimning toʻyi“ va Feruze Egamberdiyevaning „Saboq“ kabi filmlarda rol oʻynagan.

Mukofotlari 

 2001-yil — Oʻzbekistonda xizmat koʻrsatgan artist.

Manbalar 

Toshkent viloyatida tugʻilganlar
Chirchiqda tugʻilganlar
Xonandalar
Oʻzbekistonlik qoʻshiqchilar
Aktyorlar
Oʻzbekistonlik aktyorlar
Oʻzbekistonlik erkak qoʻshiqchilar
Koʻptilou Nurmuhamedov

Koʻptilou Nurmuhamedov (1903-yilda tugʻilgan) — qoraqalpoq davlat va jamoat arbobi, maʼrifatparvari hamda ziyoli oʻqituvchisi.

Hayoti va mehnat faoliyati 
Koʻptilou Nurmuhamedov Qoraqalpogʻistonning Qoʻngʻirot tuman 7-ovul, Sarikoʻl volostida, dehqon oilasida dunyoga kelgan. Bolalikdan eski usuldagi maktabda va rus-tuzem maktabida tahsil olgan. 1922-yillardan boshlab yoshlar uyushmasiga aralashib yurgan va keyinchalik aʼzo boʻlgan, shuning bilan birga tuman yoshlar uyushmasining kotibi vazifasida faoliyat olib borgan. Xivadagi 3 oylik oʻqituvchilar tayyorlash kursini tugatgach Qoʻngʻirot shahridagi internatda oʻqituvchi boʻlib ishlagan.

Soʻngra 1925—1926-yillar mobaynida Qoʻngʻirot yoshlar uyushmasining kotibi, Qoʻngʻirot maorif boʻlimi mudiri vazifasini ham bajarib kelgan. 1927—1928-yillarda Qoʻngʻirot va Toʻrtkoʻl xalq nazorat komiteti boshligʻi, 1928—1929-yillarda Qoraqalpogʻiston prokurorining oʻrinbosari boʻlib ishlagan. 1932-yilda Qoraqalpoq MIQ raisi lavozimiga saylangan. Shundan soʻng Qoraqalpoq Avtonom Respublikasining tashkilotchilaridan biri boʻlgan.

Koʻptilou Nurmuhamedov QQASSR Markaziy Ijroiya Qoʻmitasi Raisi vazifasini ham bajargan. 1934—1937-yillar oraligʻida Qozogʻistondagi Koʻksuv sovxozi va „Chimqoʻrgʻon“ sovxozi direktori oʻrinbosari vazifasini bajargan.

Ayblov 
Koʻptilou Nurmuhamedov 1937-yil 20-sentyabrda „Alash oʻrda“ aksil inqilobiy uyushmasiga aʼzolikda ayblanib qamoqqa olingan va 1938-yil 13-oktyabrda OʻzSSR Jinoyat kodeksining 64-moddasiga binoan va sobiq SSSR Oliy Sudi Harbiy hay’ati hukmiga koʻra otuvga hukm qilingan.

1957-yil 19-iyulda SSSR Oliy sudining qarori bilan K.Nurmuhamedovga nisbatan qoʻyilgan 1938-yil 13-oktyabrdagi farmon bekor qilingan, unga qoʻyilgan ayblovlar olib tashlangan va u butunlay reabilitatsiya qilingan.

Oʻgʻli, Marat Nurmuhamedov (1930—1986) – Oʻzbekiston SSR Fanlar akademiyasi akademigi, Oʻzbekiston Fanlar akademiyasi Qoraqalpogʻiston boʻlimining birinchi raisi.

Manbalar 

1903-yilda tugʻilganlar
1938-yilda vafot etganlar
Davlat arboblari
Qatagʻon qurbonlari
Pedagogika
Micky van de Ven

Micky van de Ven (;) – Niderlandiyalik futbolchi, Angliyaning "Tottenham Hotspur FC" klubida himoyachi sifatida oʻynaydi.

Klub karyerasi 
Van de Ven Volendam klubi tarbiyalanuvchisi hisoblanadi. 2019-yilning 4-oktabr kuni PSV zaxirasiga qarshi oʻyinda u Ørstedivisida debyut qilgan. 2020-yil 11-dekabrda Den Boschga qarshi oʻyinda Mikky Volendam safida oʻzining birinchi golini urgan. Futbolchi 2020/21-yilgi mavsumni sardorlik bogʻichida oʻtkazgan. 2021-yilning yozida van de Ven Germaniyaning „Volfsburg“ klubiga oʻtgan. 6-noyabr kuni "FC Augsburg" ga qarshi oʻyinda u Germaniya Bundesligasida debyut qilgan. 2022-yil 8-noyabr kuni Dortmundning "Borussia Dortmund" klubiga qarshi oʻyinda Mikki „Volfsburg“ safida oʻzining birinchi va yagona golini urgan.

2023-yilning 8-avgustida van de Ven Angliyaning "Tottenham Hotspur FC" klubi bilan olti yillik shartnoma imzolagan. Bitim summasi taxminan 50 millionni tashkil etgan. 13-avgust kuni Brentford F.C.ga qarshi oʻyinda u Angliya Premer-ligasida debyut qilgan. 7-oktyabr kuni „Luton Taun“ ga qarshi oʻyinda Mikki „Tottenxem“ safidagi birinchi golini urgan.

Terma jamoadagi faoliyati 
2022-yil oktyabr oyida van de Ven Niderlandiya milliy futbol terma jamoasining FIFA Jahon chempionati 2022 uchun vaqtinchalik tarkibiga kiritilgan. 2023-yilda Gollandiya yoshlar terma jamoasi tarkibida Mikki Ruminiya va Gruziyadagi yoshlar oʻrtasidagi Yevropa chempionatida ishtirok etgan. Turnirda u Belgiya, Portugaliya va Gruziya terma jamoalariga qarshi oʻyinlarda ishtirok etgan.

2023-yilning avgust oyida van de Ven Niderlandiya milliy futbol terma jamoasiga ilk bor Ronald Koemandan Evro-2024 saralash bosqichiga chaqiruv olgan. 13-oktabr kuni futbolchi Fransiya milliy futbol terma jamoasi bilan oʻyinning 80-daqiqasida Nathan Ake oʻrniga maydonga tushgan.

Manbalar 

Tottenham Hotspur F.C. futbolchilari
Niderlandiyalik erkak futbolchilar
Yashayotgan insonlar
UEFA Yevropa chempionati ishtirokchilari
STUDENT (kompyuter dasturi)

STUDENT bu algebrik masalalardagi muammolarini hal qilish uchun ishlab chiqilgan dastlabki sun'iy intellekt dasturi. Bu dastur Lispda Daniel Bobrow tomonidan 1964-yilda doktorlik dissertatsiyasi sifatida yozilgan (Bobrow 1964). Ushbu dastur oʻrta maktab algebra kitoblarida uchraydigan masalalarni oʻqish va ularga yechim topish uchun moʻljallangan. Dastur koʻpincha tabiiy tilni qayta ishlashda (NLP) sunʼiy intellektning dastlabki yutugʻi sifatida tilga olinadi.

Texnik tavsifi 
1960-yillarda kompyuterlar asosan faqat universitetlarda tadqiqot kontekstida mavjud edi. MITdagi MAC loyihasi doirasida STUDENT dasturi matematik savollarga javob beruvchi dasturiy taʼminotning dastlabki namunasi boʻlib, ushbu tizim tabiiy tilni qayta ishlash va symbolic programming (ramziy dasturlash)ni oʻz ichiga oladi. Matematik masalalarni yechishga qaratilgan bu kabi boshqa tizimlarni ishlab chiqish 1960-yillarda qattiq disk va dasturiy taʼminotda ham amalga oshirildi: masalan, Philips, Baseball va Synthex tizimlari.

STUDENT tizimi matematik masalalarni yechish uchun quyidagicha harakatlanadi: dastlab masala yozma ravishda, yaʼni soʻzlar bilan tizimga kiritiladi, dastur masalani yechgandan soʻng javobni raqamlar bilan ifodalaydi. Bu shaklni oʻzgartirish evristikadan iborat qatlamli quvur liniyasida amalga oshiriladi. Dastlab, ingliz tilidagi jumlalar yadroli jumlalarga aylantiriladi, ularning har biri bitta maʼlumotni oʻz ichiga oladi. Keyinchalik, yadro jumlalar matematik ifodalarga aylantiriladi. Transformatsiyani qoʻllab-quvvatlaydigan bilimlar bazasi 52 ta faktni oʻz ichiga oladi

STUDENT dasturi mantiqiy xulosaga ega qoidaga asoslangan tizimdan foydalanadi. Qoidalar dasturchi tomonidan oldindan dasturlashtirilgan va tabiiy tilni tahlil qilish imkoniyatiga ega.

Machine learning (Mashinali oʻrganish) kabi tabiiy tillarni qayta ishlashning bir muncha kuchli variantlari keyinchalik qoʻllanila boshlandi, vaqtlar oʻtgani sari mavjud qurilmalar takomillashib bordi va bu odddiy qoidalarga asoslangan tizimlarga nisbatan ancha muvaffaqiyatli boʻldi.

Misol 
Agar Tom oladigan mijozlar soni u olib boradigan reklamalar sonining 20% ​​kvadratidan ikki baravar boʻlsa va reklamalar soni 45 ta boʻlsa, Tom qancha mijozlar oladi?

(Norvigdan olingan)

Manbalar
Zelimxon Haydarov

Zelimxon Haydarov (1945-yil 25-iyul, Sirdaryo viloyati, Oʻzbekiston SSR) – Oʻzbekiston Resbuplikasi Prezident administratsiyasi moliyaviy-iqtisodiy departamenti rahbari, senator.

Tarjimai holi 
Zelinmxon Haydarov 1945-yil 25-iyul sanasida Sirdaryo viloyatida dunyoga kelgan. Otasi ingushlardan, onasi esa Qrim tatarlaridan boʻlgan. Oilali hamda ikki nafar qizi va bitta nafar oʻgʻli bor. Oʻzbekiston Respublikasi birinchi prezidenti bilan birgalikda uzoq yillar davomida faoliyat olib borgan, shu bois ham Zelinmxon Haydarov, Islom Karimovning eng ishongan odami sifatda qaraladi. 1993 – 2018-yil oraligʻida Prezident devoni ishlar boshqarmasi boshligʻi lavozimida foliyat yuritgan.

Manbalar 
1945-yilda tugʻilganlar
25-iyulda tugʻilganlar
Yashayotgan insonlar
Davlat arboblari
Shaxsiyatlar

Oʻzbekiston siyosiy kishilari
Nora Arnezeder

Nora Arnezeder (1989-yil 8-mayda tugʻilgan) – fransuz aktrisasi va qoʻshiqchisi. U eng istiqbolli aktrisa uchun beriladigan Lumières mukofoti sovrindori boʻlgan.

Hayoti 
Nora Arnezeder 1989-yil 8-mayda Fransiyaning Parij shahrida tugʻilgan. Uning otasi Volfgang Arnezeder avstriyalik katolik, onasi Piera Schinasi esa misrlik yahudiy ayol edi. U oʻrta maktabda oʻqib yurganida, Cours Florent drama maktabida aktyorlik, raqs va qoʻshiqchilik boʻyicha tahsil olgan.

Karyerasi 

Nora Arnezederning birinchi asosiy roli 2008-yilda rejissyor Christophe Barratier tomonidan suratga olingan „Paris 36“ () filmida boʻlgan. Bu filmdagi roli uchun u Lumières mukofotini, shuningdek, Étoile d’Or mukofotini (Fransuz kinosining oltin yulduzlari) ham qoʻlga kiritgan. Filmda Arnezeder 82-Oskar mukofotlarida „Eng yaxshi original qoʻshiq“ nominatsiyasiga nomzod boʻlgan „Loin de Paname“ qoʻshigʻini ijro etgan.

2009-yilda Arnezeder Guerlain firmasining L’Idylle atiri uchun brend yuzi boʻlgan.

2012-yilda Arnezeder Amerikaning „Safe House“ triller filmida Ryan Reynoldsning sevgilisi rolini oʻynagan. Oʻsha yili u Sundance kinofestivalida taqdim etilgan „The Words“ nomli Amerika drama filmida Celia rolini ijro etgan. Oʻsha yili Arnezeder „Maniac“ nomli qoʻrqinchli slasher filmida ham rol oʻynagan.

2013-yilda u Ariel Zeitoun rejissyori boʻlgan „Angélique“ dramatik sarguzasht filmida bosh rolni ijro etgan. U CBS kanalida namoyish etilgan „Zoo“ teleserialining dastlabki ikki (2015-2017) mavsumida fransuz razvedka tergovchisi Chloe Tousignant rolini oʻynadi.

Arnezeder 2014-yil va 2018-yillar oraligʻida „Mozart in the Jungle“ serialining 6 ta epizodida Anna Maria rolini oʻynagan.

U 2018-yilda YouTube Premium (sobiq YouTube Red) obunachilari uchun taqdim etilgan „Origin“ nomli ilmiy-fantastik seriyaning bir mavsumida Evelyn Rey rolini oʻynagan.

2021-yilda Arnezeder Zack Snyderning Netflix tomonidan taqdim etilgan „Army of the Dead“ filmida Lilly „The Coyote“ rolini oʻynagan. U, shuningdek, Paramount+ tomonidan suratga olingan „The Offer“ mini-serialida ham rol oʻynagan.

U 2021-yilda ingliz tilidagi „Tides“ („The Colony“) nomli nemis-shveytsariya ilmiy-fantastik triller filmida Blake rolini ijro etgan.

Filmografiyasi

Manbalar

Havolalar 

 

Fransiyalik televizion aktrisalar
Fransiyalik aktrisalar
Elizabeth Reaser

Elizabeth Ann Reaser (1975-yil 2-iyulda tugʻilgan) – amerikalik kino, televizion va sahna aktrisasi. Filmlari qatoriga „Stay“, „The Family Stone“, „Sweet Land“, „Against the Current“, „The Twilight Saga“, „Young Adult“ va „Ouija: Origin of Evil“ filmlari hamda „Saved“, „Grey’s Anatomy“, „The Ex-List“, „The Good Wife“, „True Detective“, „The Handmaid’s Tale“ va „The Haunting of Hill House“ kabi teleseriallar kiradi.

Hayoti va taʼlimi 
Reaser Detroitning Bloomfield Hills chekkasida tugʻildi. Uning ota-onasi Karen Davidson va John Reaser. U uch opa-singilning oʻrtanchasi edi. 1995-yilda uning onasi milliarder tadbirkor William Morse Davidsonga turmushga chiqdi.

Reaser Bloomfield Hillsdagi Academy of the Sacred Heart va Auburn Hillsdagi Avondale oʻrta maktablarida oʻqigan va oʻrta maktabni 1993-yilda tamomladi. Oʻrta maktabni tugatgandan soʻng, u bir yil davomida Oakland universitetida oʻqidi. Keyin Juilliard maktabining drama boʻlimida oʻqidi (1995-1999, 28-guruh), u yerda 1999-yilda Bachelor of Fine Arts boʻyicha bakalavr darajasini oldi.

Karyerasi 
Reaser oʻzining „Saved“ filmidagi roliga tez yordam xonasida vaqt oʻtkazish, tibbiyot xodimlarining xatti-harakatlarini kuzatish orqali tayyorlandi. 2004-yil oktyabr oyida Interview jurnali uni 14 Tta eng tez rivojlanayotgan ijodkor ayollardan biri sifatida eʼtirof etdi. Uning „Sweet Land“ filmida ijro etgan roli Newport Beach Film Festivalida „Jury Award“ mukofotini qoʻlga kiritdi va „Eng yaxshi yetakchi ayol“ nominatsiyasida Independent Spirit mukofotiga nomzod boʻldi. Reaser 2007 va 2008-yillar davomida „Grey’s Anatomy“ teleserialidagi roli uchun Drama serialidagi eng yaxshi mehmon roli yoʻnalishida Primetime Emmy mukofotiga sazovor boʻldi.

Reaser „Twilight“ filmidagi Esme Kallen obrazi orqali va uning davomi hisoblangan „The Twilight Saga: New Moon“ (2009), „The Twilight Saga: Eclipse“ (2010) filmlari hamda „The Twilight Saga: Breaking Dawn“ filmining birinchi (2011) va ikkinchi (2012) qismlari orqali tanildi.

Reaser 2010-yil oktyabr oyida CBS telekanalining „The Good Wife“ yuridik dramasida rol oʻynadi.

Reaser Hulu telekanalining „The Handmaid’s Tale“ nomli serialining 3-mavsumida suratga tushdi.

Filmografiyasi

Filmlardagi rollari

Teleseriallardagi rollari

Teatrdagi rollari

Mukofotlari

Manbalar

Havolalar 

 

1975-yilda tugʻilganlar
AQSh aktrisalari
Yashayotgan insonlar
Ali ibn Ajlon

Alouddin Abu al-Hasan Ali ibn Ajlon ibn Rumaysa ibn Abu Numay al-Hasaniy () – Makka amiri. Hijriy 797-yil Shavvol oyining 7-sanasi (milodiy 1395-yil 28-iyul) chorshanba kuni oʻldirilgan.

Manbalar

Adabiyotlar 
 

Makka shariflari
Abdujalil Mavlonov

Abdujalil Mavlonov (yoki Jalil Mavlonov) — oʻzbek aktyori.

Hayoti 
U ilk rolini „Boʻrilar“ filmida ijro etgan boʻlib, unda Baxtiyorning doʻsti obrazini gavdalantirgan. Bundan keyin ushbu filmning boshqa qismlarida ham rol oʻynagan. 2020-yilda rejissyor Ikrom Alining „Yolgʻiz boʻri“ filmida bosh rolni ijro etgan.

Manbalar

Havolalar 

 
 
Yashayotgan insonlar
Aktyorlar
Oʻzbekistonlik aktyorlar
Texas boʻrisi

Texas bo‘risi (Canis lupus monstrabilis) — yo‘qolib ketgan kulrang bo‘ri turi bo‘lib, Texas qizil boʻrisi (Canis rufus)dan farq qiladi. Uning yashash hududi bir vaqtlar Texasning janubi va g‘arbiy qismi hamda shimoli-sharqiy Meksikani o‘z ichiga olgan.

Tashqi koʻrinishi 
Texas boʻrisi shimoldagi qarindoshlariga qaraganda qoraroq rangda va peshona suyaklari juda egilgan bo‘lgan.

Taksonomiya 
Texas boʻrisi "Dunyo sutemizuvchilari turlari" (2005) taksonomik manbasi tomonidan Canis lupusning bir kenja turi sifatida tan olingan.

Manbalar

Biologik turlar
Bo'ri turi
Yirtqichlar
Mushuksimonlar
Amerika faunasi
Texas
Sunehri masjidi

Sunehri masjidi – Pokistonning Peshovar shahrida joylashgan masjid. Masjid oʻzining katta oʻlchami va Boburiylar uslubidagi arxitekturasi bilan tanilgan.

Tarixi 
Masjidning qurilishi 1942-yilda boshlangan, ammo mablagʻ yetishmasligi sababli yakunlashi kechikib ketgan. Qurilish 1992-yilda yakunlangan. Asosan jamoatchilik ehsonlari hisobidan moliyalashtirilgan.

Masjid ayollar uchun alohida namoz oʻqish joyi bilan mashhur. Bu qism 1990-yillarning oxirida tashkil etilgan, lekin xavfsizlik sabablaridan bir necha yil davomida yopilgan edi. 2020-yil mart oyida ayollar namoz oʻqish joyi qayta ochilib, ayollarga juma va hayit namozlarida qatnashishga imkon berdi.

Qurilishi 
Masjid 18,000 kvadrat fut maydonni egallaydi. Bir vaqtning oʻzida 6,000 namozxonni oʻz bagʻriga sigʻdira oladi. Dizaynida qizil gʻishtlar, gumbazlar va minoralardagi uchli gumbazchalar mavjud. Eng baland minorasi 128 futni tashkil etadi.

Manbalar 

Peshovardagi masjidlar
Abu Saʼd al-Hasan

Abu Saʼd al-Hasan ibn Ali ibn Qatoda ibn Idris al-Hasaniy () – 1250—1253-yillarda Makka amiri. Onasi habashistonlik qul boʻlgan.

Hayoti 
1232-yilda misrlik al-Komil oʻsha paytdagi Yanbu amiri Abu Saʼdga Roji ibn Qatodadan Makkani qaytarib olishda yordam berishini buyurgan. Oʻsha vaqtda yamanlik al-Mansur Makka boshqaruvida Roji ibn Qatodani qoʻllab-quvvatlangan.

1242-yilda al-Mansur Makkani qayta qoʻlga kiritgan. Sulton Abu Saʼddan Yanbu qal’asini sotib olgan va bu yerlardan misrliklar foydalanmasliklari uchun vayron qilishni buyurgan. Abu Saʼdga esa Makkadagi Vodi Marrda joylashgan Yaman qoʻshiniga yordam berishini tayinladi.

1250-yilda Abu Saʼd Zubayd qabilasi rahbarlaridan Makkani Yaman amiri Ibn al-Musayyibning zulmkor hukmronligidan tortib olish uchun yordam olgan. Abu Saʼdning badaviy qoʻshinlari Makkaga ikki tomondan kirib kelgan va shaharni oʻz nazoratiga olgan. Al-Muyurqiyning yozishicha, Ibn al-Musayyib hijriy 647-yil Zulqaʼda oyining 7-sanasi (milodiy 1250-yil 11-fevral) juma kuni, Ibn al-Mahfuzning yozishicha, Shavvol oyining oxirida (yanvar oyi oxiri, fevral oyi boshi) Makkani qoʻlga kiritgan. Abu Saʼd Makka zodagonlarini masjidiga yigʻib, ularga Sultonga boʻlgan sodiqligini izhor qilgan va Ibn al-Musayyibning oʻgʻirlagan boyliklarini olib, Iroqqa qochib ketishni rejalashtirganini tushuntirgan. Abu Saʼdning hukmronligi al-Mansur vafotidan keyin yanada mustahkamlangan.

Vafoti 
Abu Saʼd hijriy 651-yilda amakivachchasi Jammoz ibn Hasan tomonidan taxtdan agʻdargan va oʻldirgan. Turli maʼlumotlarga koʻra, bu voqea Shavvol oyining 5-sanasida (milodiy 1253-yil 28-noyabr), Ramazon oyining boshida (oktyabr oxiri) yoki Shaʼbon oyining 3-kunida (28-sentyabr) sodir boʻlgan.

Adabiyotlar 
 

Makka shariflari
1353-yilda vafot etganlar
Tugʻilgan yili nomaʼlum boʻlgan kishilar
Afshorlar davlati

Afshorlar davlati - Gʻarbiy Osiyoda Afshorlar boshqargan davlat (1736—1796). Nodirshoh Safaviylar ustidan gʻalaba qozonishi natijasida barpo etilgan.

Tarixiy davlatlar
Eron tarixi
Qojarlar davlati

Qojarlar davlati - Gʻarbiy Osiyoda  Qojarlar boshqargan davlat (1796—1925). Muhammadxon Afshorlar ustidan gʻalaba qozonishi natijasida barpo etilgan.

Tarixiy davlatlar
Eron tarixi
Zakintos tangalari

Zakintos tangalari – qadim Yunoniston afsonalariga koʻra, Zakintos orolining Zakinf shahrida zarb qilingan, old tarafida sherning boshi va orqa tarafida svastikaga oʻxshovchi shaklga ega uch dona maxsus sehrlangan tangalar. Tanga kim tomonidan sehrlangani haqida yetarli maʼlumot yoʻq. Afsonalarga koʻra bu tangalarning uchchalasini bir vaqtda qoʻlda tutgan inson istalgan kishi ustidan cheksiz nazoratga ega boʻlgan. Tangalar nafaqat hokimiyat, balki urushga boʻlgan xayrihoxlikni ham keltirib chiqargani uchun, koʻplab manbalarda bu tangalar Ares (yunonlarda urush maʼbudi) tomonidan sehrlangan degan fikrni ilgari surilgan.

Qiziq tarafi bu tangalar haqida izlanishlar olib borgan Farley Kolt Aleksandr Makedonskiy, Kleopatra, Kaligula, Neron kabi mashhur hukmdorlar oʻzlariga xuddi shu kabi tangalardan yasatib olishgani haqidagi manbalarni topgan. Tangalar ayro holda hech qanday kuchga ega boʻlmaydi, ularning kuchiga egalik qilmoqchi boʻlgan odam uchta tangani ham bitta joyda ushlashi hamda tangalarning avvalgi egasi oʻlgan boʻlishi kerak.

Manbalar 

Mifologiya
Janubiy Koreya gerbi

Janubiy Koreya gerbi (koreyscha: 대한민국의 국장) — Janubiy Koreyaning davlat ramzi. 1963-yil 10-dekabrda qabul qilingan.

Gerbda Janubiy Koreya bayrogʻiga monand beshta gulbarg bilan oʻralgan taegeuk ramzi va koʻk lentada mamlakatning rasmiy nomi (Daehan Minguk) koreys yozuvida aks etgan. Taegeuk tinchlik va hamjihatlikni anglatadi. Besh gulbargning barchasi Janubiy Koreyaning milliy Hibiskus syriacus yoki Sharon atirguliga tegishli. Bu elementlar birikmasi Janubiy Koreyaning madaniy merosi, tinchlikka intilishi va milliy birlikni ifodalaydi. Gerb mamlakatning rasmiy hujjatlari, davlat muassasalari va boshqa rasmiy koʻrinishlarda ishlatiladi.

Davlay gerblari tarixi

Boshqa gerblar

Ijroiya

Qonunchilik

Sud

Galereya

Yana qarang 

 Janubiy Koreya muhri
 Janubiy Koreya bayrog‘i
 Shimoliy Koreya gerbi
 Taegeuk

Havolalar 
 The National Emblem – Ministry of Interior and Safety

Manbalar 

Janubiy Koreya davlat ramzlari
Sabina Boboqulova

Sabina Komiljon qizi Boboqulova (29-iyul, 2003-yil; Olot tumani, Buxoro viloyati, Oʻzbekiston) – oʻzbekistonlik professional bokschi. Xalqaro toifadagi sport ustasi. 2024-yil Parijda boʻlib oʻtgan yozgi Olimpiya oʻyinlarida ishtirok etgan.

Faoliyati 
2019-yildan boshlab Ulugʻbek Baratov murabbiyligida musobaqalarda ishtirok etib kelmoqda.

Sabinaning hisobida 26 ta gʻalaba bor, ulardan 3 tasi nokaut bilan gʻalaba boʻlgan, shuningdek, atigi 5 ta magʻlubiyat.

2019-yilda oʻsmirlar oʻrtasidagi Osiyo chempionatida gʻalaba qozongan. 2021-yilda Boboqulova Dubayda oʻtkazilgan yoshlar oʻrtasidagi chempionatda gʻoliblikni qoʻlga kiritgan.

2022-yilda Toshkentda va 2023-yilda Bangkokda 50 kg gacha boʻlgan vazn toifasida U22 yosh toifasidagi musobaqaarda qatnashib, birinchi oʻrinni qoʻlga kiritgan.

2024-yil mart oyida Italiyada boʻlib oʻtgan jahon miqyosidagi litsenzion musobaqada qatnashgan. Uning birinchi jangi 2024-yil 8-mart kuni Busto Arsizio shahrida boʻlib oʻtdi va uning birinchi raqibi singapurlik Danisha Mathialagan edi. Albatta, hamyurtimiz uni magʻlub etib, keyingi bosqichga otdi.

Sabinaning navbatdagi jangi 2024-yil 10-martda irlandiyalik Daina Moorehouse-ga qarshi boʻlib oʻtdi. Sabina uni magʻlub etib, chorak finalga chiqdi.

2024-yil 11-martda boʻlib oʻtgan chorak finalda yaponiyalik Rinka Kinoshitaga qarshi chiqdi. Sabina uni magʻlub etib 2024-yilgi olimpiya oʻyinlarida qatnashish imkoniyatini qoʻlga kiritgan.

2024-yil 1-avgustda Sabina Boboqulovaning yozgi Olimpiya oʻyinlarida birinchi jangi boʻlib oʻtdi. Ushbu jang tailandlik Chuthamat Raksatga qarshi edi. Afsuski, yurtdoshimiz 5:0 hisobida magʻlubiyatga uchradi va shu bilan Olimpiada oʻyinlarida ishtirok etishdan mahrum boʻldi.

Manbalar 

2003-yilda tugʻilganlar
Olot tumanida tugʻilganlar
Yashayotgan insonlar
Oʻzbekistonlik ayol bokschilar
2024-yilgi Yozgi Olimpiada oʻyinlaridagi bokschilar
Oʻzbekiston bokschilari
Buxoro viloyatida tug'ilganlar
Oʻzbekistonda tugʻilganlar
Oʻzbekiston kishilari
Alifbo boʻyicha sportchilar
Janubiy Koreya muhri

Koreya Respublikasining davlat muhri (koreyscha: hangul:대한민국의 국새, hanja:大韓民國之) – Janubiy Koreyada davlat maqsadlari uchun ishlatiladigan hukumat muhri. Muhrda „injang“ yozuvi tushirilgan.

Tarixi 

1948-yil avgust oyida Janubiy Koreya davlati tashkil etilgandan soʻng, hukumat 1949-yil may oyida yangi davlat muhrini ( guksai) qabul qildi. Ushbu muhr konstitutsiyalarni eʼlon qilishda, vazirlar mahkamasi aʼzolari va elchilarni tayinlashda, shuningdek, milliy ordenlar konferensiyasida va muhim diplomatik hujjatlarda qoʻllanadi.

Yillar mobaynida muhrning dizayni bir necha bor oʻzgardi. Muhrning 1960-yillarning boshlarigacha ishlatilgan dastlabki versiyasida Hanja belgilaridan foydalanilgan. Keyinchalik harflar faqat Hangul belgilaridan tashkil topdi.

Hozirgi muhr beshinchi versiya boʻlib, 2011-yil sentyabr oyida ishlab chiqilgan va 2011-yil oktyabr oyida qabul qilingan.

Oldingi muhrlar

Manbalar 

Janubiy Koreya davlat ramzlari
Suhor

Suhor (arab. صُحَار Ṣuḥār) — Ummondagi shahar. Suhor Shimoliy Botina muhofazasining maʼmuriy markazi. Aholisi 100 ming kishi (2010).

Yana qarang 
 Mukramiylar
 Sulton Qobus katta masjidi (Suhor)
 Suhor aeroporti
 Suhor universiteti

Manbalar

Havolalar
Sitora Turdibekova

Sitora Shavkat qizi Turdibekova (20-may, 2002-yil; Bulungʻur tumani, Samarqand viloyati, Oʻzbekiston) – Oʻzbekistonlik bokschi. Xalqaro toifadagi sport ustasi. Shuhrat medali sohibasi. 2024-yilgi Yozgi Olimpiada oʻyinlari ishtirokchisi (-57 kg vazn toifasida).

Faoliyati 
Sitora Turdibekova 2019-yildan beri Sharif Narzikulov murabbiyligida musobaqalarda ishtirok etib kelmoqda.

Sitoraning birinchi debyut jangi 2021-yil 25-mayda boʻlib oʻtgan. Ushbu jang Dubayda boʻlib oʻtdi va uning raqibi Keshani Kasthuriarachchi edi. Va, albatta, bu debyut jangida u gʻalaba qozondi.

2021-yilda kattalar oʻrtasida Osiyo chempionatida gʻalaba qozongan. 2022-yilda Toshkentda boʻlib oʻtgan 22 yoshgacha boʻlgan bokschilar oʻrtasidagi Osiyo chempionatida bronza medalni qoʻlga kiritgan.

2023-yilda Turdibekova Bangkokda boʻlib oʻtgan chempionatda kumush medalini qoʻlga kiritgan.

Sitora Turdibekova 2022-yilda Xanchjouda boʻlib oʻtgan yozgi Osiyo oʻyinlarida ishtirok etgan.

2024-yilning 7-mart kuni 2024-yilgi Olimpiya oʻyinlari uchun 32 dan 57 kg gacha vazn toifasida birinchi saralash musobaqasi Busto Arsizio shahrida (Italiya) boʻlib oʻtdi. Ushbu jangda uning raqibi Vilma Viitanen boʻlgan va Sitora Turdibekova uni osonlikcha magʻlub etgan. Keyingi jangda uning raqibi Lucia Sedlackova boʻlgan, Turdibekova uni ham magʻlub qilib chorak finalga oʻtgan.

Chorak final 2024-yil 10-martda boʻlib oʻtgan va Julia Szeremetaga qarshi jangda magʻlub boʻlgan, shunga qaramay, mazkur chempionatda qayd etgan natijasi unga 2024-yilgi olimpiya oʻyinlarida qatnashish imkonini bergan.

Sitora Turdibekovaning Parij-2024 Olimpiya oʻyinlarida birinchi jangi 2024-yilning 30-iyul kuni boʻlib oʻtgan. Uning raqibi Kongo Demokratik Respublikasidan Marcelat Sakobi edi. Ushbu jangda Sitora Turdibekova 3:2 hisobida gʻalaba qozongan va shu bilan 1/16 bosqichga oʻtgan. 
Turdibekova 1/16 bosqichda tayvanlik Lin Yu-tingga qarshi ringga chiqib, imkoniyatni boy bergan.

Unvon va mukofotlari 
 „Shuhrat“ medali (2021-yil).

 Jasorat medali (2024-yil 25-avgust).

 Toʻmaris koʻkrak nishoni (2024-yil)

Manbalar 

2002-yilda tugʻilganlar
Yashayotgan insonlar
Oʻzbekistonlik ayol bokschilar
2024-yilgi Yozgi Olimpiada oʻyinlaridagi bokschilar
Oʻzbekistonda tugʻilganlar
Oʻzbekiston kishilari
Samarqand viloyatida tugʻilganlar
Oʻzbekiston bokschilari
Alifbo boʻyicha sportchilar
Bernard boʻrisi

Bernard bo‘risi (Canis lupus bernardi), shuningdek, Banks Oroli bo‘risi yoki Banks Oroli Tundra bo‘risi deb ham ataladi, Arktika arxipelagidagi Banks va Viktoriya orollarida yashagan va yo‘qolib ketgan kulrang bo‘ri kenja turidir.

Taksonomiya 
Bernard boʻrisi "Dunyo sutemizuvchilari turlari" (2005) taksonomik manbasi tomonidan Canis lupusning bir kenja turi sifatida tan olingan. U Kanada Arktika ekspeditsiyasining gaz shxoneri "Mary Sachs" ning rahbari Peter Bernard va uning jiyani Jozef F. Bernard tomonidan topilgan, tasniflangan va nomlangan. Ular katta erkak bo'ri terisi va bosh suyagini to‘plab, Kanadaning Milliy muzeyiga olib kelishgan, shuningdek, Canis Lupus Bernardining yana to‘rt namunasini yig‘ishgan. Bu kenja turining juda oz namunalari topilgan, jami uch yoki to‘rt dona.

Tashqi koʻrinishi 
Bo‘ri "orqa yelkasida qora uchli oq jun bilan qoplangan" deb ta'riflangan. Bernard boʻrisi uzun va ingichka bosh suyagi, nozik burun va juda katta yuqori va pastki yirtqich tishlari bilan katta o‘lchamga ega edi.

Yo‘qolib ketishi 
1993-yil mart oyida  Department of Renewable Resources tomonidan hududdagi bo‘ri va kiyik populatsiyasini kataloglashtirish uchun tadqiqot o‘tkazildi. Ko‘plab kiyiklar va boshqa mahalliy hayvon turlari topilgan va qayd etilgan bo‘lsa-da, birorta ham bo‘ri topilmagan. Viktoriya orolidagi populatsiya 1918- va 1952-yillar orasida yo‘qolib ketgan deb ishoniladi, boshqa manba esa taxminan 1920-yilni keltiradi.

Manbalar

Biologik turlar
Bo'ri turi
Yirtqichlar
Mushuksimonlar